Държавен вестник, бр. 59, 2015 г., стр. 35

БРОЙ  59	
Д Ъ Р Ж А В Е Н  В Е С Т Н И К 	
СТР.  35  
3. „Бенефициент“ е лице, с което е сключен 
договор за предоставяне на финансова помощ 
по реда на тази наредба. 
4. „Екип на МИГ“ е лице/лица от упра­
вителния съвет на МИГ и координатора/ите.
5. „Заинтересована страна“ е група лица 
с общ интерес и възможности, свързани с 
реализиране на стратегия за ВОМР, вклю­
чително и като потенциални получатели на 
финансова помощ и ползватели на резултати 
от нейното изпълнение.
6. „Иновативна дейност“ е дейност, която 
предлага нов подход, метод или средства за 
реализиране, които не са прилагани на тери­
торията на местната общност.
7. „Изкуствено създадени условия“ е всяко 
установено условие по смисъла на чл. 60 от 
Регламент (ЕС) № 1306/2013.
8. „Кандидат“ е лице, подало заявление за 
изразяване на интерес или за подпомагане.
9. „Местна общност“ са гражданите и юри­
дическите лица, които имат постоянен или 
настоящ адрес или седалище на територията 
на МИГ и имат взаимен интерес за извърш­
ване на дейности за постигане на целите по 
чл. 1, ал. 2.
10. „Местна инициативна група (МИГ)“ 
е публично-частно партньорство, учредено 
и регистрирано по ЗЮЛНЦ, определено за 
извършване на общественополезна дейност, 
имащо за цел да разработи, осигури капацитет 
и реализира стратегия за ВОМР на определена 
територия, в което делът на представителите 
на публичния сектор, на представителите на 
стопанския сектор и на представителите на 
нестопанския сектор в колективния управите­
лен орган и в колективния върховен орган не 
превишава 49 процента. В наименованието на 
юридическото лице се съдържа обозначението 
„Местна инициативна група“ или съкратено 
„МИГ“.
11. „Местно партньорство“ е неформално 
обединение за реализиране на съвместни 
дейности и отговорности при изпълнението 
на проект, в което участват:
а) община или обединение от общини, 
определени в чл. 2, ал. 1; 
б) юридическо лице, регистрирано по 
Закона за юридическите лица с нестопанска 
цел или по Закона за народните читалища; 
в) лице, регистрирано по Търговския закон 
или по Закона за кооперациите;
г) физически лица.
В местното партньорство участват за­
дължително най-малко по един партньор от 
изброените в букви „а“ – „в“, като единият от 
тях е водещ партньор, който кандидатства и 
получава финансовата помощ.
12. „МИГ или местно партньорство, което 
не е прилагало подхода ЛИДЕР през програм­
ния период 2007 – 2013 г.“ е МИГ или местно 
партньорство, което не е изпълнило проект 
по подмярка 431-2 „Придобиване на умения 
и постигане на обществена активност на съ­
ответните територии за потенциални местни 
инициативни групи в селските райони“, или 
стратегия за местно развитие по ПРСР за 
периода 2007 – 2013 г.
13. „Нередност“ е понятие по смисъла 
на чл. 2, параграф 1, т. 36 от Регламент 
№ 1303/2013 г.
14. „Очевидна грешка“ е писмена грешка, 
грешка в пресмятането или други подобни 
очевидни неточности, която може да бъде 
непосредствено установена при техническа 
проверка на информацията, съдържаща се в 
документите. 
15. „Партньорство“ е връзката между две 
или повече лица, създадена с цел реализиране 
на съвместни дейности и отговорности по 
проекта и заявена в споразумение за парт­
ньорство.
16. „Подмярка“ е поредица от дейности, 
способстващи за реализиране на приоритети 
на Програмата за развитие на селските райони.
17. „Представител на публичния сектор“ е 
служител на централната или териториалната 
администрация на изпълнителната власт, на 
общината, на общинския съвет, кметове и 
общински съветници, които представляват 
съответния орган въз основа на писмено 
решение.
18. „Представител на нестопанския сектор“ 
е лице, регистрирано по Закона за юридиче­
ските лица с нестопанска цел или по Закона 
за народните читалища, както и физически 
лица, самоопределящи се като представители 
на този сектор. Физическите лица декларират 
писмено принадлежността си към този сектор.
19. „Представител на стопанския сектор“ 
е лице, регистрирано да извършва дейност по 
Търговския закон или по Закона за коопера­
циите, организация, обединяваща и защитава­
ща техни интереси, както и физическо лице, 
осъществяващо стопанска дейност.
20. „Проверка на място“ е проверка по 
смисъла на Регламент (ЕО) № 809/2014. 
21. „Продължителност на неизпълнение“ 
се преценява съобразно времето, през което 
траят последиците или възможността за от­
страняване на тези последици по приемлив 
за успешното изпълнение на проекта начин.
22. „Проект“ е специфичен набор от коор­
динирани дейности, които се предприемат от 
кандидата за постигане на конкретни цели в 
определен период от време с определен бюджет.
23. „Публична финансова помощ“ е всеки 
обществен дял във финансирането на дейности, 
източник на който е бюджетът на държавата, 
на регионалните или местните власти, на 
Европейската общност, както и всеки по­
добен разход. Всеки дял във финансирането